## Més de 4.500 persones es presenten al procés de selecció per a la constitució de la nova borsa de tècnics de gestió en Educació Infantil

*** Este dissabte es realitzen les proves a la Universitat Jaume I, la Universitat d’Alacant i la Universitat de València
* Es presenten 1.388 aspirants a Alacant, 682 a Castelló i 2.558 a València
* La nova borsa s’obri després del canvi de grup C1 a B d’este personal i, per tant, s’inclouen nous requisits**

La Conselleria d’Educació, Cultura, Universitats i Ocupació celebra este dissabte les proves de selecció per a la constitució de la nova borsa de tècnics de gestió en Educació Infantil.

En total es presenten a este procés 4.628 aspirants, 1.388 dels quals estan convocats a les 10.00 h en la Universitat d’Alacant (aulari II), 682 en la Universitat Jaume I de Castelló (Facultat de Ciències Jurídiques i Econòmiques) i 2.558 en la Universitat de València (aulari interfacultatiu del campus de Burjassot-Paterna).

Este procés selectiu s’obri després de la necessitat de crear una nova borsa d’este cos, ja que la Llei de funció pública establix que estos educadors passen de ser grup C1 a grup B. D’esta manera, els tècnics de gestió d’Educació Infantil hauran d’estar en possessió del títol de tècnic d’Educació Infantil, i no només d’estudis de Batxillerat com ocorria fins ara.

Actualment, a la Comunitat Valenciana hi ha 838 educadors d’Educació Infantil, 343 dels quals pertanyen a la província d’Alacant, 161 a la de Castelló i 334 a la de València.

Fecha: 20/09/2024